**Z Á P I  S  N I C A**

**z rokovania ôsmeho riadneho zasadnutia**

**obecného zastupiteľstva konaného dňa 3.6.2016**

***Prítomní* :** podľa prezenčnej listiny.

 Rokovanie zvolal a viedol starosta obce.

 Do návrhovej komisie boli zvolení poslanci: Mgr. Mitrovská a p. Žulová.

 Hlasovanie: za – 5, proti – 0, zdržal sa – 1, neprít. – 1.

 Za overovateľov zápisnice boli určení  poslanci Ing. Glankovič a p. Minarik.

 Rokovanie prebiehalo podľa programu, ktorý bol schválený.

Hlasovanie: za – 6, proti – 0, zdržal sa – 0, neprít. – 1.

**K bodu č. 1 :** **Úvod - privítanie.**

**K bodu č. 2 :** **Kontrola plnenia uznesení.**

* uznesenie č. 68/2008 – rigol Šmiga, Sedlák úloha trvá, Gabáni, Krajňák , úloha splnená.
* uznesenie č. 113 – úloha trvá, Markuš, Dvorščáková, Uhrín, Ivanecký 81, obecná parcela 420,Platková, Ličák, zmena projektu rigoly cesty Štreka,
* uznesenie č. 26 – úloha trvá, oplotenie a schody cintorína,
* uznesenie č.34 – úloha splnená, hasičské odevy 4ks za cca 1000,-EUR boli dodané,
* uznesenie č.44 – splnené, záverečný účet bol schválený,
* uznesenie č.45 – splnené, prerozdelenie finančných prostriedkov z roku 2015,
* uznesenie č.46 – splnené, úprava rozpočtu obce pre rok 2016,
* uznesenie č.47 - splnené, zakúpenie kníh Z Prešova na Sigord,
* uznesenie č.48 – splnené, účasť starostu obce na sneme ZMOS,
* uznesenie č.49 – úloha trvá, odmena Matúš Ivanecký,
* uznesenie č.50 – splnené, služobná cesta do Banskej Bystrice,
* uznesenie č.51 – splnené, voľba hl. kontrolóra bola vyhlásená.

Z pripomienok:

 - čierne vrecia pri hnojisku boli odstránené,

- prečnievajúce konáre stromov na ulicu pri dome č.39, boli orezané,

- výmena drevenej steny za plastovú v MŠ, úloha trvá,

- zhotovenie priepustu pri trafostanici č.4, úloha trvá,

- voda zo striech domov pri ceste Štreka je vypúšťaná na pozemky vlastníkov, okrem p. Ivaneckého č.5, ten vyústil potrubie odvádzajúce dažďové vody až na cestu,

- p. Šafranka sme upozornili na nevhodné vypúšťanie odpadových vôd do obecného rigola. Prisľúbil odstránenie tohto nedostatku.

OZ berie na vedomie informácie o kontrole plnenia uznesení.

**K bodu č. 3 : Voľba hlavného kontrolóra obce**

 Návrhová komisia otvorila predloženú obálku a konštatovala, že PhDr. Koropšáková Zuzana splnila vyhlásené podmienky obce pre voľbu hlavného kontrolóra/ku.

**-uznesenie č.53 - OZ schvaľuje PhDr. Zuzanu Koropšákovú za hlavnú kontrolórku obce na šesťročné obdobie od júna 2016.**

**Hlasovanie - za: 6, proti: 0, zdržal sa: 0, neprít.: 1**

**K bodu č. 4: Informácie o projektoch obce.**

**Základná škola:**

 Dokončiť fasádu, dokončiť oplotenie východnej strany.

Tieto akcie budeme realizovať podľa finančných možností so stavom k 30.8.2016.

**Materská škola:**

 Dokončiť fasádu západnej steny, upraviť fasádu garáže.

**Cesta Štreka:**

 Z dôvodu nedostatku finančných prostriedkov na tejto stavbe plánujeme len dosypať kamenivo podľa potreby. Zhotoviť priepust pri trafostanici č.4, postaviť jeden stĺp verejného osvetlenia smerom ku Valenčínovým, ak sa prihlásia na trvalý pobyt. Oslovili sme VVS a.s. Košice o pomoc pri výstavbe kanalizácie. Po rokovaniach starostu obce s vedením VVS a.s. Košice bol nimi predložený návrh na výstavbu kanalizácie po etapách a vzájomnej spolupráci. VVS a.s dodá a osadí šachty a potrubie, obec zabezpečí výkop a zásyp rýh pre kanalizáciu. Oslovili sme firmu CMR Slovakia Ľubotice a EKOSVIP Sabinov na vypracovanie cenovej ponuky pre výkopy.

Firma CMR si prevzala projektovú dokumentáciu a pripravuje cenový návrh. Firma EKOSVIP Sabinov si ešte nevyzdvihla podklady pre cenový návrh.

Obecný úrad zabezpečí zmenu projektu splaškovej kanalizácie tak, aby bolo možné napojenie II. etapy do šachty č. 245 pri rod. dome súp. číslo 200.

**Úprava východného rigola:**

 Spodná časť východného rigola je ukončená za 30 407,64 EUR.

Vrchná časť úpravy rigola sa bude realizovať až po zabezpečení finančných prostriedkov, lebo v súčasnosti vlastné zdroje v potrebnej výške nemáme.

**Zateplenie kultúrneho domu a výmena okien:**

 Naša žiadosť o nenávratný finančný príspevok z Environmentálneho fondu nebola úspešná. Vlastné finančné prostriedky na realizáciu tejto stavby nemáme.

**Vodovod a vodojem Zimná studňa:**

 Dňa 20.1.2016 starosta obce a poslanec OZ pán Minarik boli na rokovaní ohľadom možnosti odkúpenia alebo prenájmu vodovodu v poľnohospodárskom družstve Agroplus Prešov. Družstvo Agroplus Prešov nám ponúka nefunkčný vodovod a vodojem za ročný prenájom 1 000 EUR. Táto ponuka je pre nás neprijateľná, v roku 2013 nám VVS a.s. Košice ponúkali fungujúci vodovod Sigord s úpravňou vody za zostatkovú cenu 1 599,00 EUR.

OZ berie na vedomie informácie o projektoch obce.

**K bodu č. 5 : Snem ZMOS**

 Starosta obce predložil poslancom výročnú správu ZMOS a snemové dokumenty 27. snemu. Informoval poslancov o priebehu rokovania, ktorého sa zúčastnili aj ústavní činitelia a to p. Danko predseda Národnej rady a p. Fico predseda vlády. Pán prezident Kiska zaslal list. Na sneme sa zúčastnili aj niektorí ministri, poslanci národnej rady a veľvyslanci.

OZ berie na vedomie informácie o 27. sneme ZMOS.

**K bodu č. 6 : Prerokovanie pošty**

 Okresný úrad v Banskej Bystrici konštatoval, že skutok o ktorom sa konalo nie je priestupkom a konanie zastavil. Lesy SR š.p. Banská Bystrica nám nemusia žiadne informácie v zmysle zákona č. 211/2000 Z.z. poskytnúť.

 Pán Ňakat požiadal o úpravu rigolov v okolí jeho pozemku č. 859/10. Rigoly riešime postupnou úpravou podľa finančných možností od potoka Delňa k prameňom. Tento úsek budeme riešiť po výstavbe Cyklotrasy Prešov-Zlatá Baňa a konečnej úprave cesty Štreka.

 Firma CMR Slovakia nám zabezpečí úpravu priestoru pred COOPJednotou a pri cintoríne, podľa predloženej cenovej ponuky, koncom mesiaca jún.

 Javor poľný, ktorý rastie pod prevádzkou Malý Muk, sme prihlásili do súťaže nadácie Ekopolis: Strom roka 2016.

 Obecný úrad predložil poslancom výročnú správu o činnosti združenia obcí Ekotorysa za rok 2015. Združenie obcí Ekotorysa bolo úspešné a získalo dotáciu 2 999 195,13 EUR na zvýšenie intenzity separovaného zberu. V rámci tohto projektu boli zakúpené vozidlá, lis, nakladače, štiepkovače, zberné nádoby a kompostery pre obce združenia. Občania nevykonávajú dôsledne separáciu odpadov a veľké množstvo separovaného odpadu, ktorý prejde triediacou linkou v Kendiciach, skončí ako komunálny odpad. Výročná správa poukazuje aj na nedisciplinovanosť niektorých obcí pri uhrádzaní faktúr.

OZ berie na vedomie výročnú správu o činnosti združenia obcí Ekotorysa za rok 2015.

 Úprava rozpočtu obce pre rok 2016.

 V rozpočte obce pre rok 2015 bolo vyčlenených 20 000 EUR pre východný rigol, ktoré neboli vyčerpané z dôvodu dlhšie trvajúceho vyriešenia vlastníckych vzťahov k pozemkom. Touto úpravou rozpočtu presúvame prebytok hospodárenia z roku 2015 na úpravu východného rigola.

**-uznesenie č.54 - OZ schvaľuje úpravu rozpočtu obce pre rok 2016 podľa predloženého návrhu.**

**Hlasovanie - za: 6, proti: 0, zdržal sa: 0, neprít.: 1**

Návrh úpravy rozpočtu tvorí prílohu č.1 tejto zápisnice.

 Žiadosť FK Kokošovce o zakúpenie traktorovej kosačky.

**-uznesenie č.55 - OZ schvaľuje zakúpenie traktorovej kosačky do 2000,-EUR.**

**Hlasovanie - za: 6, proti: 0, zdržal sa: 0, neprít.: 1**

 Na účet obce bolo poukázaných 2000,-EUR pre doplnenie výbavy pre hasičov. Hasiči predložili prieskum trhu na vybrané položky. Obecný úrad vyhotoví objednávku pre dodávateľa vybraného tovaru.

 Zápisnicu zo 4. mimoriadneho zasadnutia OZ sme zaslali rôznym inštitúciám, ale žiadna pozitívna reakcia doteraz nebola.

 Od 1.4.2016 sme cestou projektu Úradu práce sociálnych vecí a rodiny v Prešove zamestnali dvoch znevýhodnených nezamestnaných, a to J. Minarčíka a A. Pancuráka na dobu určitú do 31.12.2016. Úrad práce poskytne 95% nákladov z celkovej ceny práce najviac 547,55 EUR na jedného pracovníka.

 Nový zákon o odpadoch ukladá prijať nové Všeobecné záväzné nariadenie obce.

Návrh VZN obce č. 32 bol poslancom zaslaný e-mailom.

**-uznesenie č.56 - OZ schvaľuje VZN obce č.32 o odpadoch**

**Hlasovanie - za: 7, proti: 0, zdržal sa: 0, neprít.: 0**

 Dňa 21.5.2016 o 15.00 hod. bola v Prešove (JVS-stanica a DEPO bývalej Pionierskej železnice) beseda o knihe Z Prešova na Sigord s autorom p. Slavomírom Kontúrom. Autor prítomným napísal aj venovanie do kníh.

Úprava priestorov OcÚ. Štyria podnikatelia si vyzdvihli podklady pre vypracovanie cenovej ponuky úpravy priestorov. Dvaja predložili cenovú ponuku a starosta obce rozhodne o zhotoviteľovi tejto stavby.

**K bodu číslo 7 :** **Interpelácie, návrhy poslancov, rôzne**

* upraviť cestu ku ihrisku dosypaním kameniva, rovnako aj cestu pri lávke za kultúrnym domom,
* prostredný most v obci zdokumentovať a navrhnúť opravu,
* preveriť výjazd /zásah/ hasičov, nakoľko pri minulom cvičení neboli dodržané časové limity.

 **K bodu č. 8: Záver.**

 Keďže viac návrhov nebolo, starosta poďakoval za účasť a rokovanie ukončil.

 V Kokošovciach, dňa 7.6.2016

 Ing. Vincent Ivanecký v.r.

 starosta obce

 Overovatelia zápisnice:

Ing. František Glankovič v.r.

p. Stanislav Minarik v.r.